Document ID: /roh_data/filtered/fineweb-2-filterrobots_roh.jsonl.gz/34059

Durant blers onns è Kinkel stà in stretg collavuratur dal minister da l'exteriur Hans-Dietrich Genscher. Suenter che lez ha demissiunà ha Kinkel manà il ministeri da l'exteriur tudestg. Kinkel è er stà vicechancelier.
Kinkel ha adina dà paisa al fatg da na betg esser in politicher da professiun tipic. El na saja mai stà in da las frasas lungas , mabain plitost in politicher che scheva insatge cler e bain. Sin critica envers ses stil ha el ina giada respundì: «Jau n'hai mai zuppentà ch'jau hai ina moda e maniera averta e magari er svabaisa e groppa.»
RR novitads 11:30